
ΝΟΜΟΣ ΥΠΆΡΙΘ.3388 

Θέματα εξωτερικών φρουρών καί άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

Αρθρο 1 

1. Η παρ. 3του άρθρου 48του ν. 2721/1999 (ΦΕΚ112 Α'), 
καταργείται. Η παράγραφος 4του ιδίου νόμου αναριθμεί- 
ται και λαμβάνει τον αριθμό 3. 

2. Οι παράγραφοι 4, 5, 6 και 7 του άρθρου 49 του 
ν.2721/1999 αντικαθίστανται ως εξής: 

«4. Για την πλήρωση των θέσεων που προβλέπονται 
στην παράγραφο 2 διορίζονται Έλληνες πολίτες απόφοι¬ 
τοι λυκείου ή άλλης ισότιμης σχολής της ημεδαπής ή της 
αλλοδαπής. Οι υποψήφιοι δεν πρέπει να έχουν ηλικία με¬ 
γαλύτερη των 30 ετών και οι άνδρες υποψήφιοι πρέπει να 
έχουν εκπληρώσει τις στρατιωτικές τους υποχρεώσεις. 
Γ ια την επιλογή τους εφαρμόζονται τα ακόλουθα αντικει¬ 
μενικά κριτήρια: 

α) Η εκπλήρωση της στρατιωτικής τους θητείας στις 
Ένοπλες Δυνάμεις με το βαθμό του εφέδρου αξιωματι¬ 
κού ή στις Ειδικές Δυνάμεις των Ενόπλων Δυνάμεων ή η 
προϋπηρεσία ως εθελοντών πενταετούς θητείας στις 
Ένοπλες Δυνάμεις. 

β) Ο βαθμός του απολυτηρίου τίτλου σπουδών. 

γ) Η μόνιμη κατοικία στο νομό που εδρεύει το Κατά¬ 
στημα Κράτησης τουλάχιστον δύο χρόνια μέχρι την έκ¬ 
δοση της προκήρυξης. Υποψήφιοι που λαμβάνουν μό¬ 
ρια μόνιμης κατοικίας, υποχρεούνται να υπηρετήσουν 
στο νομό για τον οποίο έλαβαν τα μόρια τουλάχιστον 
δέκα χρόνια, εκτός εάν λόγω βαθμολογικής προαγω¬ 
γής τους ή υπηρεσιακών αναγκών καταστεί αναγκαία η 
μετάθεση ή η απόσπασή τους σε Κατάστημα άλλου νο¬ 
μού. 

δ) Η κατοχή άδειας ικανότητας οδηγού Γ ή Δ' κατηγο- 
ρίας. 

Με απόφαση του Υπουργού Δικαιοσύνης προκη¬ 
ρύσσονται οι κενές θέσεις και καθορίζονται ο αριθμός 
των μορίων για κάθε κριτήριο, η διαδικασία με την 
οποία διαπιστώνονται τα κριτήρια, τα δικαιολογητικά 
που απαιτούνται και ο τρόπος κατάθεσής τους, ο τρό¬ 


πος βεβαίωσης της μόνιμης κατοικίας, οι δοκιμασίες 
στα αθλήματα, η διαδικασία υγειονομικής και ψυχοτε¬ 
χνικής εξέτασης των υποψηφίων και κάθε άλλο ανα¬ 
γκαίο στοιχείο για την εφαρμογή της παρούσας διά¬ 
ταξης. 

5. Με απόφαση του Υπουργού Δικαιοσύνης συγκροτού¬ 
νται: 

α) Τ ριμελής επιτροπή για την επιλογή των υποψηφίων, 
η οποία αποτελείται από: αα) έναν Νομικό Σύμβουλο 
του Κράτους, με το νόμιμο αναπληρωτή του, οριζόμε¬ 
νους από τον Πρόεδρο του Νομικού Συμβουλίου του 
Κράτους, ββ) έναν εκπρόσωπο του Ανωτάτου Συμβου¬ 
λίου Επιλογής Προσωπικού, με τον αναπληρωτή του, 
οριζόμενους από τον Πρόεδρό του και γγ) τον Γ ενικό Δι¬ 
ευθυντή Σωφρονιστικής Πολιτικής της Κεντρικής Υπη¬ 
ρεσίας του Υπουργείου Δικαιοσύνης, με το νόμιμο ανα¬ 
πληρωτή του. Με όμοια απόφαση ορίζεται ο γραμματέ¬ 
ας της Επιτροπής και ο αναπληρωτής του. Χρέη 
γραμματέα της Επιτροπής εκτελεί υπάλληλος της Κε¬ 
ντρικής Υπηρεσίας του Υπουργείου Δικαιοσύνης με 
βαθμό Α' ή Β' και 

β) Τριμελείς επιτροπές από πρόσωπα με τις κατάλληλες 
επιστημονικές γνώσεις και αντίστοιχης ειδικότητας προ- 
κειμένου να υποβάλλουντους υποψηφίους σε ψυχοτεχνι¬ 
κή και υγειονομική εξέταση, καθώς και στις αναγκαίες 
αθλητικές δοκιμασίες η επιτυχία στις οποίες αποτελεί 
απαραίτητη προϋπόθεση για την περαιτέρω συμμετοχή 
των υποψηφίων στη διαδικασία επιλογής. Με όμοια από¬ 
φαση ορίζεται ο γραμματέας κάθε Επιτροπής και ο ανα¬ 
πληρωτής του. Χρέη γραμματέα της Επιτροπής εκτελεί 
υπάλληλος της Κεντρικής Υπηρεσίας του Υπουργείου Δι¬ 
καιοσύνης με βαθμό Α' ή Β'. 

Με κοινή απόφαση των Υπουργών Οικονομίας και Οικο¬ 
νομικών και Δικαιοσύνης ορίζεται η αμοιβή των μελών των 
επιτροπών και του γραμματέως. 

6. Οι επιλεγόμενοι διορίζονται στις θέσεις κλάδου ΔΕ 
Προσωπικού Εξωτερικής Φρούρησης με το βαθμό του 
Φρουρού, ύστερα από επιτυχή παρακολούθηση προ¬ 
γράμματος βασικής εκπαίδευσης σε σχολές του 
Υπουργείου Δικαιοσύνης ή της Ελληνικής Αστυνομίας 
διάρκειας δύο μηνών. Οι διοριζόμενοι ολοκληρώνουν 
τη βασική τους εκπαίδευση με τρίμηνη υποχρεωτική 
πρακτική άσκηση στις Υπηρεσίες Εξωτερικής Φρούρη¬ 
σης των Καταστημάτων Κράτησης. Η επίδοσή τους κα- 

τά το παραπάνω στάδιο εκτιμάται υποχρεωτικά, προ- 
κειμένου να μονιμοποιηθούν. Οι δαπάνες εκπαίδευσης, 
στέγασης και σίτισης στη σχολή, βαρύνουν τις πιστώ¬ 
σεις του προϋπολογισμού του Υπουργείου Δικαιοσύ¬ 
νης. Με κοινή απόφαση των Υπουργών Οικονομίας και 
Οικονομικών και Δικαιοσύνης προσδιορίζεται το ύψος 
της αποζημίωσης που λαμβάνουν οι εκπαιδευόμενοι 
στις ανωτέρω σχολές. 

7. Κατά την εκτέλεση της υπηρεσίας του το προσωπικό 
της Υπηρεσίας Εξωτερικής Φρούρησης φέρει στολή και 
οπλισμό.» 

3. Στο άρθρο 49 του ν. 2721/1999 προστίθενται οι πα¬ 
ράγραφοι 8,9, 10,11 και 12 ως εξής: 

«8. Οι βαθμοί του προσωπικού Εξωτερικής Φρούρησης 
καθορίζονται ιεραρχικά, ως εξής: 

α) Αρχιφύλακας Α'. 

β) Αρχιφύλακας Β'. 

γ) Υπαρχιφύλακας Α'. 

δ) Υπαρχιφύλακας Β'. 

ε) Φρουρός. 

Αξιωματικοί της Υπηρεσίας Εξωτερικής Φρούρησης 
είναι οι Αρχιφύλακες Α' και Β' οι οποίοι ασκούν, αντι- 
στοίχως, καθήκοντα Διοικητή και Υποδιοικητή του τμή¬ 
ματος Εξωτερικής Φρούρησης κάθε Καταστήματος 
Κράτησης. 

Όποιος μονιμοποιείται ή προάγεται δεν επιτρέπεται να 
παραιτηθεί από την υπηρεσία πριν παρέλθει πενταετία 
από την ημέρα της μονιμοποίησης ή της προαγωγής του. 
Όποιος υποβάλλει παραίτηση πριν την παρέλευση του 
παραπάνω χρόνου, υποχρεούται να επιστρέφει τις κάθε 
είδους αποδοχές που του έχουν καταβληθεί κατά το χρό¬ 
νο της εκπαίδευσής του, καθώς και τις δαπάνες που προ- 
έκυψαν για αυτήν (εισαγωγική και προαγωγική). Με κοινή 
απόφαση των Υπουργών Οικονομίας και Οικονομικών και 
Δικαιοσύνης καθορίζονται οι όροι, η διαδικασία, οι προϋ¬ 
ποθέσεις προσδιορισμού και επιστροφής των δαπανών 
και κάθε άλλο θέμα αναγκαίο για την εφαρμογή της διά¬ 
ταξης αυτής. 

Μέχρι ναπροαχθούν στο βαθμό του Αρχιφύλακα Β' όσοι 
εξωτερικοί φρουροί ήδη υπηρετούν, καθήκοντα Διοικητή 
της Υπηρεσίας Εξωτερικής Φρούρησης ασκούν Αξιωμα¬ 
τικοί της Ελληνικής Αστυνομίας. 

9. Με προεδρικό διάταγμα, που εκδίδεται ύστερα από 
πρόταση του Υπουργού Δικαιοσύνης και των αρμόδιων, 
για κάθε περίπτωση, Υπουργών Εσωτερικών, Δημόσιας 
Διοίκησης και Αποκέντρωσης, Οικονομίας και Οικονομι¬ 
κών και Δημόσιας Τάξης, καθορίζεται η σύσταση, η στε- 
λέχωση και ο τρόπος οργάνωσης της Υπηρεσίας Εξωτε¬ 
ρικής Φρούρησης Καταστημάτων Κράτησης, ο χρόνος 
και η διαδικασία προαγωγών, η στολή και ο οπλισμός, τα 
καθήκοντα και οι υποχρεώσεις του προσωπικού, ο χρό¬ 
νος εργασίας, η εκπαίδευση και η επιμόρφωσή του, κα¬ 
θώς και η κατανομή των θέσεων στους βαθμούς της ιε¬ 
ραρχίας, οι υπηρεσιακές μεταβολές, τα διοικητικά και 
πειθαρχικά μέτρα που λαμβάνονται σε βάρος των υπαλ- 
λήλωντου κλάδου ΔΕ του παραπάνω προσωπικού, όπως 
και οι σχέσεις της Ελληνικής Αστυνομίας με τις Υπηρε¬ 
σίες Εξωτερικής Φρούρησης. 

Με απόφαση του Υπουργού Δικαιοσύνης και του κατά 
περίπτωση αρμόδιου Υπουργού, ρυθμίζεται κάθε ανα¬ 
γκαία λεπτομέρεια για την εφαρμογή των διατάξεών 
τους. 


10. Δεν επιτρέπεται μετάταξη υπαλλήλου προς και 
από τον κλάδο ΔΕ Προσωπικού Εξωτερικής Φρούρη¬ 
σης. Μετάθεση και απόσπαση του παραπάνω προσωπι¬ 
κού επιτρέπεται μόνον αν παρέλθει χρονικό διάστημα 
υπηρεσίας δύο ετών στο Κατάστημα Κράτησης που το¬ 
ποθετήθηκε μετά από το διορισμό του ή μετά την προα¬ 
γωγή του στο βαθμό, εκτός εάν έχουν εφαρμοσθεί οι 
διατάξεις της περίπτωσης γ' της παραγράφου 4 του πα¬ 
ρόντος άρθρου. 

11. Το Υπηρεσιακό Συμβούλιο των υπαλλήλων των Κα¬ 
ταστημάτων Κράτησης είναι αρμόδιο Υπηρεσιακό Συμ¬ 
βούλιο για θέματα του παραπάνω προσωπικού. Ως αιρε¬ 
τά μέλη στο Συμβούλιο αυτό, όταν εξετάζονται θέματα 
του κλάδου υπαλλήλων ΔΕ Εξωτερικής Φρούρησης, 
λαμβάνουν μέρος εκπρόσωποι των υπαλλήλων της Υπη¬ 
ρεσίας Εξωτερικής Φρούρησης, υπό την προϋπόθεση 
ότι έχουν υπηρετήσει τόσο χρόνο όσος απαιτείται για να 
προαχθούν στο βαθμό του Αρχιφύλακα Α'. Για θέματα 
που αφορούν στη διαδικασία και όλους γενικά τους 
όρους εκλογής των εκπροσώπων, ισχύουν αναλόγως οι 
διατάξεις των άρθρων 158 έως 164 του ν.2683/1999 
(ΦΕΚ 19 Α') που αναφέρονται στους δημόσιους πολιτι¬ 
κούς υπαλλήλους. Γιατο χρονικό διάστημα που απαιτεί¬ 
ται προς ολοκλήρωση του χρόνου για την εκλογή των 
πιο πάνω εκπροσώπων, εκλέγονται ως μέλη υπάλληλοι 
του κλάδου ΔΕ του Προσωπικού Εξωτερικής Φρούρη¬ 
σης, οι οποίοι έχουν μονιμοποιηθεί στη θέση που διορί¬ 
στηκαν. 

12. Για κάθε άλλο θέμα που δεν ρυθμίζεται από τις δια¬ 
τάξεις αυτού του νόμου εφαρμόζονται αναλόγως οι δια¬ 
τάξεις που αναφέρονται στους υπαλλήλους του κλάδου 
ΔΕ Φύλαξης των Καταστημάτων Κράτησης.» 

Άρθρο 2 

Στο άρθρο 50 του ν. 2721/1999 προστίθενται παράγρα¬ 
φοι 4, 5 και 6 ως εξής: 

«4. Οι υπάλληλοι του κλάδου ΔΕ Προσωπικού Εξωτερι¬ 
κής Φρούρησης του Υπουργείου Δικαιοσύνης που σύμ¬ 
φωνα με τις ισχύουσες διατάξεις κατέχουν υπηρεσιακό 
ατομικό οπλισμό, επιτρέπεται, με τις ίδιες προϋποθέσεις, 
και ύστερα από άδεια, να κατέχουν και να φέρουν και ιδιω¬ 
τικό ατομικό οπλισμό. Η άδεια αγοράς του ιδιωτικού ατο¬ 
μικού οπλισμού εκδίδεται από την αστυνομική αρχή του 
τόπου όπου υπηρετεί ο υπάλληλος, κατόπιν εισήγησης 
του Αρχιφύλακα Α' ή του νόμιμου αναπληρωτή του και με 
σύμφωνη γνώμη του οικείου Διευθυντή της Υπηρεσίας 
Εξωτερικής Φρούρησης, η οποία χορηγείται εφόσον ο 
υπάλληλος έχει μονιμοποιηθεί. Η αγορά, η συντήρηση και 
η εκπαίδευση στη χρήση του ιδιωτικού ατομικού οπλι¬ 
σμού βαρύνει τον υπάλληλο. 

Με απόφαση των Υπουργών Δημόσιας Τάξης και 
Δικαιοσύνης καθορίζονται οι όροι, οι προϋποθέσεις 
και τα όργανα που είναι αρμόδια για τη χορήγηση 
των αδειών κατοχής ιδιωτικού οπλισμού και οπλοφο- 
ρίαςτου παραπάνω προσωπικού, καθώς και κάθε άλ¬ 
λο σχετικό θέμα. 

5. Ο ιδιωτικός ατομικός οπλισμός που φέρει το παρα¬ 
πάνω προσωπικό κατά τη διάρκεια της υπηρεσίας του 
θεωρείται υπηρεσιακός. Οι διατάξεις που αφορούν στον 
υπηρεσιακό ατομικό οπλισμό εφαρμόζονται και για τον 
ιδιωτικό ατομικό οπλισμό. Οι ποινικές κυρώσεις που 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3461 


προβλέπονται στο άρθρο 6 του ν. 3169/2003 (ΦΕΚ 189 
Α') επιβάλλονται και στους εξωτερικούς φρουρούς των 
Καταστημάτων Κράτησης σε περίπτωση τελέσεως εκ 
μέρους τους των εγκλημάτων που προβλέπονται στο 
ίδιο άρθρο. 

6. Μετά τη λύση για οποιονδήποτε λόγο της υπαλλη¬ 
λικής σχέσης του υπαλλήλου της υπηρεσίας Εξωτερι¬ 
κής Φρούρησης ο ιδιωτικός ατομικός οπλισμός παραδί- 
δεται υποχρεωτικά στην υπηρεσία του όπου φυλάσσε¬ 
ται μέχρι δύο χρόνια. Αν στο διάστημα αυτό χορηγηθεί 
στον ενδιαφερόμενο άδεια οπλοφορίας και κατοχής 
όπλου, επιστρέφεται. Με άδεια της αρμόδιας αστυνομι¬ 
κής αρχής επιτρέπεται η πώληση ή διάθεση του ιδιωτι¬ 
κού ατομικού οπλισμού από τον ιδιοκτήτη του κατά το 
διάστημα της διετίας ή πριν απάτη λήξη ή ανάκληση της 
άδειας σε έμπορο ή άτομο που κατέχει άδεια για την 
αγορά. 

Αν ο ιδιωτικός ατομικός οπλισμός δεν πωληθεί ή δια¬ 
τεθεί και δεν χορηγηθεί νέα άδεια, μετά την παρέλευση 
της διετίας περιέρχεται αυτοδικαίως στο Δημόσιο και 
καταχωρίζεται στο βιβλίο υλικού του Υπουργείου Δικαι¬ 
οσύνης. 

Με απόφαση των Υπουργών Δημόσιας Τάξης και Δικαι¬ 
οσύνης καθορίζονται οι όροι, η διαδικασία, οι προϋποθέ¬ 
σεις και κάθε άλλη αναγκαία λεπτομέρεια για την εφαρ¬ 
μογή της διάταξης αυτής.» 

Άρθρο 3 

1. Η προθεσμία της παραγράφου 2 του άρθρου 51 του 
ν.2721/1999 (ΦΕΚ 112 Α'), η οποία παρατάθηκε με το άρ¬ 
θρο 14τουν. 2943/2001 (ΦΕΚ 203 Α'), το άρθρο 14παρ. 
11 του ν. 3038/ 2002 (ΦΕΚ 180 Α') και την κοινή απόφαση 
196445/16.12.2002 (ΦΕΚ 153 Β') των Υπουργών Δικαιο¬ 
σύνης και Δημόσιας Τάξης, το άρθρο 60 του ν. 3160/2003 
(ΦΕΚ 165 Α') και την κοινή απόφαση 170260/27.11.2003 
(ΦΕΚ 1826 Β') των Υπουργών Δικαιοσύνης και Δημόσιας 
Τάξης, καθώς και το άρθρο 18 παρ. 1 του ν.3242/2004 
(ΦΕΚ 102 Α'), σχετικά με τη δύναμη των βαθμοφόρων 
της Ελληνικής Αστυνομίας, που διατίθεται για την ενί¬ 
σχυση της Υπηρεσίας Εξωτερικής Φρούρησης Κατα¬ 
στημάτων Κράτησης Υπουργείου Δικαιοσύνης, παρατεί- 
νεται από τότε που έληξε μέχρι τη δημοσίευση του πα¬ 
ρόντος νόμου. 

2. Οι προθεσμίες της παραγράφου 12 του άρθρου 14 
του ν.3038/2002, οι οποίες παρατάθηκαν με το άρθρο 
60 παρ. 5 του ν. 3160/2003 και με το άρθρο 18 παρ. 2 
του ν.3242/2004, σχετικά με τις μεταγωγές κρατουμέ¬ 
νων από την Ελληνική Αστυνομία, παρατείνονται από 
τότε που έληξαν μέχρι τη δημοσίευση του παρόντος 
νόμου. 

Άρθρο 4 

Κάθε άλλη διάταξη αντίθετη με τις διατάξεις του παρό¬ 
ντος νόμου καταργείται. 

Άρθρο 4Α 

Δικαστικά συμβούλια και ολομέλειες 

1. Το τρίτο εδάφιο της παραγράφου 1 του άρθρου 14 
του Κώδικα Οργανισμού Δικαστηρίων και Κατάστασης Δι¬ 
καστικών Λειτουργών (ν. 1756/1988, ΦΕΚ 35 Α') αντικαθί¬ 
σταται ως εξής: 


«Ο εισαγγελέας του δικαστηρίου παρίσταται κατά τις 
συνεδριάσεις της ολομέλειας, μετέχει της συζητήσεως 
και αποχωρεί πριν την έναρξη της ψηφοφορίας.» 

2. Στη δεύτερη παράγραφο του άρθρου 14 του Κώδικα 
Οργανισμού Δικαστηρίων και Κατάστασης Δικαστικών 
Λειτουργών (ν. 1756/1988, ΦΕΚ 35 Α') προστίθεται στοι¬ 
χείο δ' ως εξής: 

«δ) ζητηθεί με απόφαση του οικείου δικηγορικού συλ¬ 
λόγου για θέματα που άπτονται της άσκησης του δικη¬ 
γορικού λειτουργήματος, κατά τη συζήτηση των οποίων 
δικαιούται ο πρόεδρος ή εκπρόσωπος του οικείου δικη¬ 
γορικού συλλόγου να παρίσταται, να μετέχει της συζη¬ 
τήσεως, αποχωρεί δε πριν την έναρξη της ψηφοφο¬ 
ρίας.» 

3. Στην παράγραφο 2 του άρθρου 14Ατου Κώδικα Ορ¬ 
γανισμού Δικαστηρίων και Κατάστασης Δικαστικών Λει¬ 
τουργών (ν. 1756/ 1988, ΦΕΚ35 Α'), όπως ισχύει, προστί¬ 
θεται στοιχείο γ' ως εξής: 

«γ) ζητηθεί με απόφαση του οικείου δικηγορικού συλ¬ 
λόγου για θέματα που άπτονται της άσκησης του δικηγο¬ 
ρικού λειτουργήματος, κατά τη συζήτηση των οποίων δι¬ 
καιούται ο πρόεδρος ή εκπρόσωπος του οικείου δικηγο¬ 
ρικού συλλόγου να παρίσταται και να μετέχει της 
συζητήσεως και αποχωρεί πριν την έναρξη της ψηφοφο¬ 
ρίας.» 

Άρθρο 4Β 

Διεύθυνση Δικαστηρίων 

1. Οι παράγραφοι 4,5, και 6 του άρθρου 15 του Κώδικα 
Οργανισμού Δικαστηρίων και Κατάστασης Δικαστικών 
Λειτουργών (ν. 1756/1988, ΦΕΚ 35 Α') αντικαθίστανται ως 
εξής: 

«4.0 πρόεδρος και τα μέλη των συμβουλίων, καθώς και 
οι αναπληρωτές τους, εκλέγονται με μυστική ψηφοφορία 
από τις ολομέλειες των οικείων δικαστηρίων, οι οποίες 
συνέρχονται αυτοδικαίως για το σκοπό αυτόν ανά διετία 
την ενδέκατη πρωινή ώρα του τρίτου Σαββάτου του μη¬ 
νάς Σεπτεμβρίου. 

Αν κατά τη συνεδρίαση αυτή δεν υπάρχει η απαρτία 
που προβλέπεται από τις διατάξεις των δύο πρώτων 
εδαφίων της παραγράφου 5 του άρθρου 14, οι ολομέ¬ 
λειες συνέρχονται αυτοδικαίως την ίδια ώρα του επό¬ 
μενου Σαββάτου και τα παρόντα κατά τη συνεδρίαση 
μέλη τους εκλέγουν τον πρόεδρο και τα μέλη των συμ¬ 
βουλίων. 

Με την επιφύλαξη των οριζομένων στην παράγραφο 6, 
υποψήφιοι για τη θέση του προέδρου του συμβουλίου 
είναι υποχρεωτικά οι 15 αρχαιότεροι πρόεδροι του πο¬ 
λιτικού Εφετείου Αθηνών, οι 10 αρχαιότεροι του διοι¬ 
κητικού Εφετείου Αθηνών, οι 25 αρχαιότεροι του πολι¬ 
τικού Πρωτοδικείου Αθηνών, οι 15 αρχαιότεροι του δι¬ 
οικητικού Πρωτοδικείου Αθηνών, οι 10 αρχαιότεροι του 
πολιτικού και του διοικητικού Πρωτοδικείου Θεσσαλο¬ 
νίκης, οι 10 αρχαιότεροι του πολιτικού και του διοικητι¬ 
κού Πρωτοδικείου Πειραιά και οι 15 αρχαιότεροι ειρη¬ 
νοδίκες του Ειρηνοδικείου Αθηνών. Για τις θέσεις των 
μελών του συμβουλίου υποψήφιοι είναι υποχρεωτικά οι 
αρχαιότεροι εφέτες, πρωτόδικες και ειρηνοδίκες, που 
υπηρετούν στα παραπάνω δικαστήρια και σε αριθμό 
που είναι ίσος με το ένα τέταρτο (1/4) των οικείων ορ¬ 
γανικών θέσεων. 




3462 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Η εκλογή διενεργείται από τριμελή εφορευτική επι¬ 
τροπή, αποτελούμενη από το νεότερο πρόεδρο ή ειρη¬ 
νοδίκη Α'τάξεως και δύο νεότερους δικαστές με ένα ψη¬ 
φοδέλτιο για τον πρόεδρο και ένα για τα μέλη, στα οποία 
έχουν αναγραφεί κατ’ αλφαβητική σειρά τα ονόματα 
όλων των εκλόγιμων προέδρων και όλων των εκλόγιμων 
μελών. Κάθε μέλος της ολομέλειας εκφράζει την προτί¬ 
μησή του σε ένα μόνο υποψήφιο με σταυρό προτίμησης 
που τίθεται στο ψηφοδέλτιο μόνο πριν από το όνομα του 
υποψηφίου με γραφίδα μπλε ή μαύρου χρώματος. Προ- 
κειμένου για την εκλογή μελών δύναται να τίθενται δύο 
σταυροί. 

Πρόεδρος του συμβουλίου εκλέγεται ο έκτων υποψη¬ 
φίων για την προεδρία που έλαβε τις περισσότερες ψή¬ 
φους και ο αμέσως επόμενος σε αριθμό ψήφων εκλέγε¬ 
ται αναπληρωτής του. Μέλη του συμβουλίου εκλέγονται 
οι δύο πρώτοι κατά σειρά ψήφων εκ των υποψηφίων με¬ 
λών, αναπληρωτές τους δε οι δύο επόμενοι. Αν υπάρχει 
ισοψηφία διενεργείται κλήρωση από την εφορευτική επι¬ 
τροπή. 

Για την εκλογή η εφορευτική επιτροπή συντάσσει 
πρακτικό το οποίο παραδίδει στον πρόεδρο του τριμε¬ 
λούς συμβουλίου προκειμένου να υποβληθεί στις προϊ¬ 
στάμενες αρχές και να κοινοποιηθεί στους εκλεγόμε¬ 
νους. 

5. Η θητεία του συμβουλίου είναι διετής και αρχίζει 
την 1η Οκτωβρίου του έτους της εκλογής και λήγει 
την 30ή Σεπτεμβρίου του μεθεπόμενου έτους. Από 
την εκλογή τους και έως τη λήξη της θητείας τους, ο 
πρόεδρος και τα μέλη του συμβουλίου, καθώς και οι 
αναπληρωτές τους δεν επιτρέπεται να μετατεθούν, 
εκτός αν υποβάλουν σχετική αίτηση ή αν υπέπεσαν σε 
βαρύ παράπτωμα για το οποίο έχει ασκηθεί πειθαρχι¬ 
κή δίωξη. 

Ο πρόεδρος και τα μέλη του συμβουλίου αναπληρώ¬ 
νονται από τους αναπληρωτές τους, αν δεν μπορούν να 
ασκήσουν τα καθήκοντά τους από πρόσκαιρο κώλυμα. 
Σε περίπτωση που δεν είναι δυνατή η συγκρότηση του 
συμβουλίου λόγω θανάτου, παραίτησης ή εξόδου από 
την υπηρεσία κατά οποιονδήποτε τρόπο του προέδρου, 
των μελών του συμβουλίου ή των αναπληρωτών τους 
διενεργείται αναπληρωματική εκλογή, για την οποία 
εφαρμόζεται αναλόγως η διαδικασία της παραγράφου 
4. Αυτοί που εκλέγονται γίνονται τακτικά ή αναπληρω¬ 
ματικά μέλη χωρίς καμιά άλλη διατύπωση και η θητεία 
τους λήγει μαζί με τη θητεία των λοιπών μελών. Σε περί¬ 
πτωση προαγωγής οι ανωτέρω παραμένουν στη θέση 
τους και ασκούν τα καθήκοντά τους έως τη λήξη της θη¬ 
τείας τους. 

6. Δεν μπορεί να είναι πρόεδροι ή μέλη των συμβουλίων 
οι δικαστές που: 

α) Έχουν τιμωρηθεί με οποιαδήποτε πειθαρχική ποινή 
πλην της επίπληξης ή έχουν τεθεί εκτός υπηρεσίας κατά 
το χρόνο της εκλογής σύμφωνα με τις διατάξεις του άρ¬ 
θρου 57α του παρόντος. 

β) Εκκρεμεί εναντίον τους ποινική δίωξη για κακούργη¬ 
μα ή πλημμέλημα που τελέστηκε με δόλο. 

γ) Έχουν κριθεί μη προακτέοι στον επόμενο βαθμό από 
αυτόν που κατέχουν. 

δ) Είναι ή ήταν στο παρελθόν πρόεδροι ή τακτικά μέ¬ 
λη τριμελών συμβουλίων στον ίδιο βαθμό δικαιοδο¬ 
σίας. 


ε) Είναιτακτικά ή αναπληρωματικά μέλη του διοικητικού 
συμβουλίου δικαστικών ενώσεων ή ήταν τακτικά ή ανα¬ 
πληρωματικά μέλη του αμέσως προηγούμενου διοικητι¬ 
κού συμβουλίου δικαστικών ενώσεων, περιλαμβανομέ- 
νων και των παραιτηθέντων.» 

2. Στο στοιχείο ββ) της περίπτωσης α'της παρ. 7 του άρ¬ 
θρου 15 του ν. 1756/1988 προστίθεται εδάφιο ως ακο¬ 
λούθως: 

«Στα δικαστήρια που λειτουργούν περισσότερα των 
δύο τμημάτων, ο δικαστής δεν επιτρέπεται να υπηρετεί 
στο ίδιο τμήμα του δικαστηρίου πέραν της τετραετίας. 
Στην τετραετία αυτή συνυπολογίζεται και χρόνος υπηρε¬ 
σίας, στο αυτό τμήμα, προγενέστερος της ισχύος του πα¬ 
ρόντος.» 

3. Η πρώτη περίοδος της παρ. 8 του άρθρου 15 του 
ν. 1756/1988 αντικαθίσταται ως εξής: 

«Οι πράξεις και οι αποφάσεις του τριμελούς συμβουλίου 
για όλα τα θέματα των αρμοδιοτήτων του, καθώς και του 
δικαστή που διευθύνει το δικαστήριο για τις αντίστοιχες 
αρμοδιότητες, υπόκεινται σε προσφυγή στην ολομέλεια 
του δικαστηρίου, που συγκαλείται σύμφωνα με τη διάτα¬ 
ξη του άρθρου 14 παρ. 2 περ. α', καθώς και αν ζητηθεί από 
το μέλος ή τα μέλη της ολομέλειας, στα οποία αφορούν οι 
πράξεις και οι αποφάσεις αυτές, όπως και από τους οικεί¬ 
ους δικηγορικούς συλλόγους για θέματα που άπτονται 
της άσκησης του δικηγορικού λειτουργήματος.» 

4. Στο άρθρο 15 του ν. 1756/1988 προστίθεται παρά¬ 
γραφος 9 ως εξής: 

«9. Στα δικαστήρια στα οποία δεν εκλέγονται διοικήσεις 
και στα οποία υπηρετούν περισσότεροι του ενός πρόε¬ 
δροι, δεν μπορεί να ασκεί τη διεύθυνση του δικαστηρίου 
αυτού πρόεδρος για τον οποίο συντρέχει κώλυμα της ως 
άνω παραγράφου 6.» 

Άρθρο 4Γ 

Διεύθυνση εισαγγελιών 

1. Στην πρώτη περίοδο της παρ. 2 του άρθρου 16 του 
ν. 1756/1988 η λέξη «προτελευταίου» αντικαθίσταται με τη 
λέξη «τρίτου». 

2. Η δεύτερη περίοδος της παρ. 2 του άρθρου 16 του 
ν. 1756/1988 αντικαθίσταται ως εξής: 

«Υποψήφιοι είναι υποχρεωτικά οι δέκα αρχαιότεροι ει¬ 
σαγγελείς της Εισαγγελίας Εφετών, οι δεκαπέντε αρχαι¬ 
ότεροι της Εισαγγελίας Πρωτοδικών Αθηνών και οι πέντε 
αρχαιότεροι εισαγγελείς της Εισαγγελίας Πρωτοδικών 
Θεσσαλονίκης. Δεν μπορεί να εκλέγονται ως διευθύνο- 
ντες στις ανωτέρω εισαγγελίες οι εισαγγελείς για τους 
οποίους συντρέχει κώλυμα εκλογής αναφερόμενο στην 
παράγραφο 6 του άρθρου 15.» 

3. Η τελευταία περίοδος της παρ. 2 του άρθρου 16 του 
ν. 1756/1988 αντικαθίσταται ως εξής: 

«Διευθύνων την εισαγγελία εκλέγεται ο εκ των υποψη¬ 
φίων που έλαβε τις περισσότερες ψήφους και ο αμέσως 
επόμενος σε αριθμό ψήφων εκλέγεται αναπληρωτής του. 
Αν υπάρξει ισοψηφία διενεργείται κλήρωση από την εφο¬ 
ρευτική επιτροπή. Η θητεία τους είναι διετής και αρχίζει 
την 1η Οκτωβρίου του έτους της εκλογής και λήγει την 
30ή Σεπτεμβρίου του μεθεπόμενου έτους.» 

4. Η δεύτερη περίοδος της παρ. 3 του άρθρου 16 του 
ν. 1756/1988 αντικαθίσταται ως εξής: 

«Οι εισαγγελείς που διευθύνουν τις ανωτέρω εισαγγε- 

λίες, αν δεν μπορούν να ασκήσουν τα καθήκοντά τους 
από πρόσκαιρο κώλυμα, αναπληρώνονται από τον ανα¬ 
πληρωτή τους. Σε περίπτωση θανάτου ή εξόδου με οποι- 
ονδήποτε τρόπο από την υπηρεσία αυτού που διευθύνει 
κάποια από τις ανωτέρω εισαγγελίες, ενεργείται αναπλη¬ 
ρωματική εκλογή για την οποία εφαρμόζεται αναλόγως η 
διαδικασία της παραγράφου 2. Η θητεία αυτών που εκλέ¬ 
γονται με αναπληρωματική εκλογή διαρκεί μέχρι το χρό¬ 
νο λήξεως της θητείας του θανόντος ή εξελθόντος από 
την υπηρεσία.» 

Άρθρο 4Δ 

Χρόνος διενέργειας εκλογών 

Οι πρώτες εκλογές για την ανάδειξη των τριμελών συ μ- 
βουλίων διοίκησης των παραπάνω δικαστηρίων και των 
διευθυνόντων τις παραπάνω εισαγγελίες αντίστοιχα θα 
διενεργηθούν στις πιο πάνω οριζόμενες ημέρες και ώρες 
του μήνα Σεπτεμβρίου του έτους 2006 και θα αναλάβουν 
τη διοίκηση των αντίστοιχων δικαστηρίων και εισαγγε¬ 
λιών την 1η Οκτωβρίου του 2006. Η θητεία των ήδη σή¬ 
μερα εκλεγμένων μελών των τριμελών συμβουλίων διοί¬ 
κησης των ανωτέρω δικαστηρίων και των διευθυνόντων 
τις ανωτέρω εισαγγελίες παρατείνεται μέχρι την 30ή Σε¬ 
πτεμβρίου 2006. 

Άρθρο 4Ε 

1. Το άρθρο 693 Κ.Πολ.Δ. τροποποιείται ως ακολού¬ 
θως: 

«1. Αντο ασφαλιστικό μέτρο έχει διαταχθεί πριν από την 
άσκηση της αγωγής για την κύρια υπόθεση, ο αϊτών οφεί¬ 
λει, μέσα σε τριάντα ημέρες από την έκδοση της απόφα¬ 
σης η οποία διατάσσειτο ασφαλιστικό μέτρο, να ασκήσει 
αγωγή για την κύρια υπόθεση, εκτός αν το δικαστήριο 
όρισε κατά την κρίση του μεγαλύτερη προθεσμία για την 
άσκηση της αγωγής. 

2. Αν παρέλθει άπρακτη η προθεσμία της παραγράφου 
1 αίρεται αυτοδικαίως το ασφαλιστικό μέτρο, εκτός αν ο 
αϊτών μέσα στην προθεσμία αυτή πέτυχε την έκδοση δια¬ 
ταγής πληρωμής. 

3. Οι διατάξεις των παραγράφων 1 και 2 του άρθρου αυ¬ 
τού δεν εφαρμόζονται αν πρόκειται για τα ασφαλιστικά 
μέτρα τα οποία έχουν διαταχθεί με κοινή συναίνεση όλων 
των διαδίκων.» 

2. Το άρθρο 693 Κ.Πολ.Δ., όπως τροποποιείται με τον 
παρόντα νόμο, ισχύει και για τα ασφαλιστικά μέτρα που 
έχουν διαταχθεί πριν από την έναρξη ισχύος αυτού του 
νόμου. Στην περίπτωση αυτή ως πρώτη ημέρα έναρξης 
της προθεσμίας των τριάντα ημερών για την άσκηση αγω¬ 
γής για την κύρια υπόθεση ορίζεται η 1η Οκτωβρίου 2005. 

3. Στο άρθρο 1 του ν. 3068/2002 (ΦΕΚ 274 Α'), μετά το 
τελευταίο εδάφιο που προστέθηκε με το άρθρο 20 του 
ν.3301/2004 (ΦΕΚ 263 Α'), προστίθεται νέο εδάφιο το 
οποίο έχει ως εξής: 

«Οι διατάξεις του παρόντος άρθρου ισχύουν και για τα 
νομικά πρόσωπα ιδιωτικού δικαίου του ευρύτερου δημό¬ 
σιου τομέα, τα οποία ανήκουν εξ ολοκλήρου στο Δημό¬ 
σιο.» 

4. Στο άρθρο 699 Κ.Πολ.Δ. προστίθενται τα ακόλουθα 
εδάφια: 

«Ο Εισαγγελέας του Αρείου Πάγου δικαιούται να ασκή¬ 
σει αναίρεση εναντίον κάθε απόφασης, αν κατά την κρίση 
του δημιουργούνται ζητήματα με γενικότερο ενδιαφέ¬ 


ρον, η οποία εκδίδεται σε αιτήσεις λήψης, μεταρρύθμι¬ 
σης ή ανάκλησης των ασφαλιστικών μέτρων και στην 
οποία διάδικοι είναι το Δημόσιο, οργανισμοί τοπικής αυ¬ 
τοδιοίκησης, νομικά πρόσωπα δημοσίου δικαίου και νομι¬ 
κά πρόσωπα ιδιωτικού δικαίου που ανήκουν εξ ολοκλή¬ 
ρου στο Δημόσιο. Οι αποφάσεις αυτές επιδίδονται υπο¬ 
χρεωτικά επί ποινή ακυρότητας και στον Εισαγγελέα του 
Αρείου Πάγου. 

Ως προς την προθεσμία για άσκηση αναίρεσης και ως 
προς τη διαδικασία της εκδίκασής της ισχύουν οι διατά¬ 
ξεις των άρθρων 552 επ. Κ.Πολ.Δ. Η απόφαση η οποία εκ- 
δίδεται για την αναίρεση αυτή παράγει γιατουςδιαδίκους 
τα αποτελέσματα τα οποία προβλέπονται από τα άρθρα 
579 έως και582 Κ.Πολ.Δ. Η προθεσμίατης αναίρεσης, κα¬ 
θώς και η άσκησή της αναστέλλει την εκτέλεση της από¬ 
φασης.» 

Άρθρο 4ΣΤ 

Οι προθεσμίες των παραγράφων 1 και 2 του άρθρου 3 
του παρόντος νόμου είναι δυνατόν να παρατείνονται με 
κοινή απόφαση των Υπουργών Οικονομίας και Οικονομι¬ 
κών, Δικαιοσύνης και Δημόσιας Τάξης και μέχρι ένα (1) 
έτος από την έναρξη ισχύος του παρόντος. 

Άρθρο 4Ζ 

Καταστήματα Κράτησης 

1. Οι θέσεις του προσωπικού των Καταστημάτων Κρά¬ 
τησης που προβλέπονται από τις διατάξεις: α) του άρ¬ 
θρου 24 παρ. 3 του π.δ. 36/2000 (ΦΕΚ 29 Α'), και αυξήθη¬ 
καν με το ν.3060/2002 (ΦΕΚ 242 Α') και β) του άρθρου 49 
παρ. 2 του ν.2721/1999 (ΦΕΚ 112 Α') και αυξήθηκαν με το 
άρθρο Μπαρ. 13του ν. 3038/2002 (ΦΕΚ 180 Α') αυξάνο¬ 
νται ως εξής: 

1. Του κλάδου ΠΕ Σωφρονιστικού Ενηλίκων κατά δεκα¬ 
πέντε (15) θέσεις. 

2. Του κλάδου ΠΕ Ιατρών ειδικοτήτων κατά έξι (6) θέ¬ 
σεις (ειδικότητες: Παθολογίας θέσεις τρεις (3), Ψυχιατρι¬ 
κής θέσεις τρεις (3)). 

3. Του κλάδου ΠΕ Οδοντιάτρων κατά τρεις (3) θέσεις. 

4. Του κλάδου ΠΕ Εγκληματολόγων κατά τρεις (3) θέ¬ 
σεις. 

5. Του κλάδου ΠΕ Ψυχολόγων κατά τρεις (3) θέσεις. 

6. Του κλάδου ΤΕ Διοικητικού - Λογιστικού κατά έξι (6) 
θέσεις. 

7. Του κλάδου ΤΕ Πληροφορικής κατά τρεις (3) θέσεις. 

8. Του κλάδου ΤΕ Υγείας - Πρόνοιας κατά είκοσι τέσσε¬ 
ρις (24) θέσεις (ειδικότητες: Νοσηλευτικής θέσεις δεκα¬ 
πέντε (15), Κοινωνικής Εργασίας θέσεις εννέα (9)). 

9. Του κλάδου ΤΕ Ηλεκτρονικών κατά τρεις (3) θέσεις. 

10. Του κλάδου ΤΕ Τεχνολογικών Εφαρμογών ειδικότη¬ 
τας ηλεκτρολογίας κατά τρεις (3) θέσεις. 

11. Του κλάδου ΔΕ Διοικητικού - Λογιστικού κατά τριά¬ 
ντα (30) θέσεις. 

12. Του κλάδου ΔΕ Τεχνικού κατά έξι (6) θέσεις (ειδικό¬ 
τητες: ηλεκτρολόγων θέσεις τρεις (3), υδραυλικών θέ¬ 
σεις τρεις (3)). 

13. Του κλάδου ΔΕ Φύλαξης κατά τριακόσιες σαράντα 
πέντε (345) θέσεις. 

14. Του κλάδου ΔΕ Προσωπικού Εξωτερικής Φρούρη¬ 
σης κατά διακόσιες σαράντα (240) θέσεις. 

2. Ηπαρ. 3του άρθρου20του ν. 2776/1999 (ΦΕΚ291 Α') 
τροποποιείται και αντικαθίσταται ως εξής: 

«3. Η δυναμικότητα των υφιστάμενων αυτοτελών κατα¬ 
στημάτων κράτησης δεν πρέπει να υπερβαίνει τους τρια- 
κόσιους κρατούμενους. Η δυναμικότητα των αυτοτελών 
καταστημάτων κράτησης που θα συσταθούν στο εξής δεν 
πρέπει να υπερβαίνει τους τετρακόσιους κρατούμενους. 
Στα συγκροτήματα κτιρίων, τα οποία έχουν δυνατότητα 
στέγασης μεγάλου αριθμού κρατουμένων είναι δυνατόν 
να λειτουργούν περισσότερα αυτοτελή καταστήματα 
κράτησης, σε ανεξάρτητα, αυτόνομα κτίρια, με κοινή δι¬ 
οίκηση, θυρωρείο, επαρκείς υποστηρικτικές λειτουργίες 
και εγκαταστάσεις.» 

Άρθρο 5 
Έναρξη ισχύος 

Ο παρών νόμος ισχύει από τη δημοσίευσή του στην 
Εφημερίδα της Κυβερνήσεως, εκτός αν στις επί μέρους 
διατάξεις του ορίζεται διαφορετικά. 


Παραγγέλλομετη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 9 Σεπτεμβρίου 2005 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 

ΔΙΚΑΙΟΣΥΝΗΣ ΔΗΜΟΣΙΑΣ ΤΑΞΗΣ 

Α. ΠΑΠΑΛΗΓΟΥΡΑΣ Γ. ΒΟΥΛΓΑΡΑΚΗΣ 

Θεωρήθηκε καί τέθηκε η Μεγάλη Σφραγίδα του Κράτους. 
Αθήνα, 12 Σεπτεμβρίου 2005 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. ΠΑΠΑΛΗΓΟΥΡΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΐΐρ: νννννν.θί.ς^Γ - θ-ιγιθΠ: ννββιηθδίθΓ @ βί.ςΐΓ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πεδιάδος 2 

ΛΕΣΒΟΣ - Πλ. Κωνσταντινουπόλεως 1 


(2410)597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ευΐΌ, προσαυξανόμενη κατά 0,20 βυτογια κάθε επιπλέον οκτασέλιδοή μέρος αυτού. 

• Γιατα φωτοαντίγραφα ΦΕΚ σε 0,15 θογο ανά σελίδα. 

Σε μορφή Οϋ: 


Τεύχος 

Περίοδος 

ΕΘΒΟ 

Τεύχος 

Περίοδος 

εθπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. &Ε.Π.Ε 

Μηνιαίο 

100 

Δ' 

3μηνιαιΌ 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοτη και μέχρι 100 σελίδες σε 5 θυτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-Γοητ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίεχ : 210 - 4071010 ϊπίεητεί 

ίι 11 ρ://νννννν.ε 1 . 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβι-ηβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά 
ταχυδρομικά έξοδα. 

• Γ ια την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ιπΙθιτιθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























